خمیسو خان

استاد خمیسو خان (پیدائش: 1923ء — وفات: 8 مارچ 1983ء) پاکستان سے تعلق رکھنے والے نامور الغوزہ نواز تھے۔

 حالات زندگی 
خمیسو خان 1923ء کو گوٹھ گاجاموری،ٹنڈو محمد خان ضلع حیدرآباد، برطانوی ہندوستان (موجودہ پاکستان) میں پیدا ہوئے۔ وہ کتابی تعلیم تو حاصل نہیں کرسکے مگر انھوں نے اپنے زمانے کے مشہور الغوزہ نواز استاد سید احمد شاہ سے الغوزہ بجانے کی باقاعدہ تعلیم حاصل کی تھی جس کا مظاہرہ وہ شادی کی محفلوں اور مختلف عوامی مراکز پر کرتے رہتے تھے۔ جلد ہی انھیں ریڈیو پاکستان اور پاکستان ٹیلی وژن پر بھی اپنے فن کے اظہار کا موقع ملنے لگا جس کے باعث انھیں عالم گیر شہرت حاصل ہوئی۔ص 540، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

خمیسو خان کی الغوزہ نوازی میں ایک عجیب طرح کا سوز تھا۔ وہ مختلف راگ راگنیوں پر عبور رکھتے تھے۔ انھیں نہ صرف ملک بھر میں بلکہ افریقا، چین، امریکا، روس اور کئی دیگر ممالک میں بھی الغوزہ نوازی کا موقع ملا۔

 اعزازات 
حکومت پاکستان نے ان کے فن کے اعتراف میں انھیں 23 مارچ، 14 اگست، 1979ء کو صدارتی تمغا برائے حسن کارکردگی اور حکومت سندھ نے شاہ لطیف ایوارڈ عطا کیا۔

 وفات 
خمیسو خان 8 مارچ، 1983ء کو وفات پاگئے۔

 حوالہ جات 

زمرہ:1923ء کی پیدائشیں
زمرہ:1983ء کی وفیات
زمرہ:پاکستانی فنکار
زمرہ:پاکستانی مسلم شخصیات
زمرہ:حیدرآباد، سندھ کی شخصیات
زمرہ:تمغائے حسن کارکردگی وصول کنندگان